Izraz ali okrajšava Opredelitev Vir

Kratica Šestmestna koda za element/atribut. 3

AIS Sistem za samodejno prepoznavanje: sistem za samodejno sporočanje in prepoznavanje, namenjen izboljšanju varnosti plovbe, tako da prispeva k učinkovitemu delovanju sistema za nadzor plovbe (VTS), javljanju s plovil ter operacij plovilo-plovilo in plovilo-kopno. 2

Celotna količina informacij Celotna količina informacij (celotni prikaz) pomeni največjo količino informacij SENC. Tu so poleg standardnega prikaza na zahtevo posamezno prikazani tudi vsi drugi elementi. 4.1

Atribut Opredeljena značilnost objekta (npr. kategorija svetlobe, omejitve sektorja, značilnosti svetlobe itd.). 3

Kopirani atribut Atributi S-57/S-100 (s popolnim seznamom atributnih vrednosti), ki so bili razširjeni glede na zahteve celinskega ECDIS. Vsi novi atributi imajo enako ime kot prvotni, vendar so zapisani z malimi črkami. 7

CCNR/ZKR Centralna komisija za plovbo po Renu; mednarodna komisija na podlagi „Mannheimske konvencije“. Sedanje države članice so Belgija, Francija, Nemčija, Nizozemska in Švica. Najpomembnejši in stalni cilji CCNR so: uspešnost celinske plovbe po Renu in v Evropi. ohranjanje visoke ravni varnosti v celinski plovbi in okolici.

Celica (celica na navigacijski karti) Celica je geografsko območje, ki zajema podatke celinske ENC. 3

Barvna kalibracija CIE Postopek, ki potrdi, da je barva, opredeljena v IHO S-52, pravilno prikazana na zaslonu ECDIS. 2

Povezovalni element Vrsta elementa, ki vsebuje informacije o razmerju med drugimi elementi. 3

Sestavljeno merilo Merilo, na podlagi katerega informacije na navigacijski karti izpolnjujejo zahteve IHO v zvezi z zanesljivostjo navigacijskih kart. Določi ga hidrografski urad proizvajalec, kodira pa se prek ENC. 6

Datum Sklop parametrov, ki določa referenčno površino ali referenčni koordinatni sistem, ki se uporablja za geodetski nadzor pri izračunu koordinat točk na Zemlji. Običajno se posebej določijo horizontalni in vertikalni datumi. Za praktično uporabo datuma je treba določiti eno ali več različnih točk s koordinatami v tem datumu. 2

Datum, horizontalni Sklop parametrov, ki določa referenco za vodoravni geodetski nadzor, običajno so to mere in položaj referenčnega elipsoida. (Horizontalni datum mora biti WGS 84.) 6

Datum, vertikalni Površina, za katero veljajo vrednosti višine in/ali globine (merjenje globine in plime). Za merjenje višine se običajno uporablja (ekvipotencialna) ploskev, približna morska gladina, za merjenje globine pa plitvina. 6

Diferencialni GPS (DGPS) Oblika GPS, s katerim se izboljšata zanesljivost in točnost s prenosom časovno odvisnega sporočila o popravku prek sprejemnika GPS za spremljanje (diferencialni način) na znanem položaju na obali. Popravki se samodejno prenesejo v sprejemnik GPS na krovu in se uporabljajo za izračun boljšega položaja. 4

Osnovni prikaz Minimalna količina informacij; pomeni minimalno količino informacij SENC, ki je prikazana in je operater ne more zmanjšati, sestavljajo pa jo informacije, ki so vedno nujne na vseh geografskih območjih in v vseh okoliščinah. 1

Merilo prikaza Razmerje med razdaljo na zaslonu in razdaljo na tleh, normalizirano in izraženo v razmerju, npr. 1:10 000. 2

EBL Elektronska smerna črta (Electronic Bearing Line) 4.5

ECDIS Elektronski prikaz navigacijskih kart in informacijski sistem (Electronic Chart Display and Information System - ECDIS) pomeni navigacijski informacijski sistem, ki se lahko z ustreznimi pomožnimi ureditvami šteje kot skladen s posodobljeno navigacijsko karto iz uredb V/19 in V/27 Konvencije SOLAS iz leta 1974, kakor je bila spremenjena, s prikazom izbranih informacij iz sistema elektronskih navigacijskih kart (SENC), vključno z informacijami o položaju, ki jih razberejo navigacijski senzorji, da pomagajo kapitanom pri načrtovanju in spremljanju poti, in če se zahteva, s prikazom dodatnih informacij v zvezi s plovbo. 1

Rob Enodimenzionalen prostorski objekt, določen z dvema koordinatnima paroma ali več (ali dvema povezanima vozliščema) in poljubnimi interpolacijskimi parametri. 3

Elektronska navigacijska karta Zelo širok izraz za opis podatkov, programske opreme in elektronskega sistema, ki lahko prikažejo informacije na navigacijski karti. Elektronska navigacijska karta je lahko enakovredna papirnati karti, ki jo zahteva SOLAS, ali ne. 2

ENC Elektronska navigacijska karta Electronic Navigational Chart zbirka podatkov, standardizirana glede na vsebino, strukturo in obliko, ki se izda za uporabo v ECDIS v pristojnosti hidrografskih uradov, ki jih pooblasti vlada. ENC vsebuje vse informacije na navigacijski karti, potrebne za varno plovbo, lahko pa vsebuje tudi informacije, ki dopolnjujejo tiste na papirnati karti (npr. navtični vodnik), vendar pa so lahko pomembne za varno plovbo. 1

Celica ENC Geografska razdelitev podatkov ENC za posredovanje. 8

Številčne oznake Določena kakovost ali količina, pripisana atributu (npr. „vodilna luč“, razmejitveni koti, koda, ki določa barvo luči – glej atribut). 7

Format za izmenjavo Specifikacija za strukturo in organizacijo podatkov, da se omogoči izmenjava med računalniškimi sistemi. 2

Sklop podatkov za izmenjavo Sklop datotek, ki pomeni popoln prenos podatkov za en namen (tj. za en izdelek). Specifikacija izdelka ENC na primer opredeljuje sklop za izmenjavo, ki zajema eno datoteko iz kataloga in vsaj eno datoteko iz zbirke podatkov. 2

Element Sklop informacij, ki ga je mogoče opredeliti. Element lahko ima atribute in je lahko povezan z drugimi elementi. Digitalna predstavitev celotnega objekta ali njegovega dela glede na njegove značilnosti (atribute), geometrijo in (po izbiri) razmerje do drugih elementov (npr. digitalni opis sektorja svetlobe, ki med drugim določa omejitve sektorja, barvo luči, stopnjo vidljivosti itd., in povezava s svetilnikom, če obstaja). 2

Katalog elementov Celovit seznam sedanjih opredeljenih elementov, atributov in številčnih oznak, ki se dovolijo za uporabo v celinskih ENC. 7

Kopirani elementi Elementi S-57 (s popolnim seznamom atributov), razširjeni glede na zahteve celinskega ECDIS. Vsi novi elementi imajo enako ime kot prvotni, vendar so zapisani z malimi črkami. 7

Slovar podatkov o elementih Slovar podatkov o elementih določa samostojne sklope elementov in atributov, ki se lahko uporabljajo za opisovanje geografskih informacij v posebnih okoliščinah. Slovar podatkov o elementih se lahko uporablja za razvijanje kataloga elementov.

Datoteka Opredeljen sklop zapisov S-57, zbranih za poseben namen. Vsebina in struktura datoteke mora biti v skladu s specifikacijo izdelka. 2

Geometrični elementi Vrsta elementov, ki vsebujejo opisne značilnosti predmeta iz dejanskega sveta. 2

Osnovna geometrična predstavitev Ena od treh osnovnih geometričnih predstavitvenih enot: točka, črta in območje. 2

Smer Smer, v katero je usmerjena vzdolžna os plovila, običajno izražena v kotni razdalji od severa v smeri urnega kazalca za 360 stopinj (dejanski, magnetni ali kompasni). 2

Prikaz s smerjo plovbe zgoraj Informacije, prikazane na zaslonu (radarske ali ECDIS), so usmerjene tako, da je smer plovila vedno obrnjena navzgor. Ta usmeritev ustreza vizualnemu pogledu z mostu v smeri plovbe plovila. Ta usmeritev lahko zahteva pogosto rotacijo vsebine na zaslonu. Spreminjanje poti plovila ali obračanje krmila plovila lahko povzroči, da ta nestabilna usmeritev postane nečitljiva. 2

IEC Mednarodna komisija za elektrotehniko – International Electrotechnical Commission: Mednarodna (nevladna) organizacija, ki oblikuje svetovne standarde za električni in elektronski inženiring, da se vzpostavi mednarodna trgovina. 2

IHO Mednarodna hidrografska organizacija – International Hydrographic Organization: Usklajuje dejavnosti nacionalnih hidrografskih uradov; spodbuja standarde in zagotavlja nasvete državam v razvoju na področju hidrografskih meritev ter izdelave navigacijskih kart in publikacij. 2

Register IHO Register infrastrukture za geoprostorske informacije IHO. Register je informacijski sistem, v katerem se hranijo vpisi. V primeru S-100 IHO zagotavlja register, ki omogoča skladiščenje različnih registrov s hidrografskimi informacijami. 5

(IHO-) S-32, Dodatek 1 Hidrografski slovar – glosar izrazov, povezanih z ECDIS. 2

(IHO-) S-52 Specifikacije za vsebino navigacijskih kart in načine prikaza za ECDIS. 2

(IHO-) S-52, Dodatek 1 Smernice za posodobitev elektronske navigacijske karte. 2

(IHO-) S-57 Standard za prenos digitalnih hidrografskih podatkov IHO. 3

(IHO-) S-57, Dodatek A Katalog predmetov IHO. 3

(IHO-) S-57, Dodatek B Specifikacije izdelka ENC. 3

(IHO-) S-62 Kode za proizvajalce ENC.

IMO Mednarodna pomorska organizacija - International Maritime Organization: IMO, prej imenovana IMCO, je specializirana agencija Združenih narodov, odgovorna za pomorsko varnost, učinkovitost navigacije in preprečevanje onesnaževanja morja s plovil. 2

Informacijski prikaz Pomeni uporabo celinskega ECDIS le zaradi informacij brez radarskega prikaza. 4.1

Celinski AIS AIS za uporabo v celinski navigaciji, ki je interoperabilen s (pomorskim) AIS – tehnično omogočen s spremembami in razširitvami (pomorskega) AIS.

Celinski ECDIS Elektronski prikaz navigacijskih kart in informacijski sistem za celinsko plovbo, ki prikazuje izbrane informacije iz celinskega sistema elektronskih navigacijskih kart (celinski SENC), po izbiri pa tudi informacije iz drugih navigacijskih senzorjev. 4.1

Celinska ENC (IENC) Celinska elektronska navigacijska karta (celinska ENC) pomeni podatkovno zbirko, standardizirano glede vsebine, strukture in oblike, za uporabo s celinskim elektronskim prikazom navigacijske karte in informacijskimi sistemi, ki delujejo na krovu plovil, ki plujejo po celinskih plovnih poteh. Celinska ENC je izdana s strani pristojne vladne agencije oziroma po njenem pooblastilu in je skladna s standardi, ki jih je prvotno razvila Mednarodna hidrografska organizacija (IHO), dovršila pa skupina za usklajevanje za celinsko ENC. Celinska ENC vsebuje vse informacije na navigacijski karti, potrebne za varno plovbo po celinskih plovnih poteh, lahko pa vsebuje tudi dodatne informacije, ki dopolnjujejo tiste na papirnati karti (npr. navtični vodnik, strojno berljivi urniki delovanja itd.) in so lahko pomembne za varno plovbo in načrtovanje poti. 4.1

Področje celinske ENC Področje znotraj registra infrastrukture za geoprostorske informacije IHO, namenjeno vnosom v zvezi s celinsko ENC. 5

Celinski SENC Celinski sistem elektronskih navigacijskih kart: Zbirka podatkov, ki je nastala s pretvorbo celinske ENC s celinskim ECDIS za ustrezno uporabo ter s posodobitvami celinske ENC z ustreznimi načini in drugimi podatki, ki jih je dodal kapitan. To je zbirka podatkov, do katere dejansko dostopa celinski ECDIS za omogočanje prikaza in druge navigacijske funkcije. Celinski SENC lahko vsebuje tudi informacije iz drugih virov. 4.1

INT 1 Mednarodna navigacijska karta 1: Specifikacija simbolov, kratic in izrazov, ki se uporabljajo v mednarodnih serijah navigacijskih kart IHO. (Uporabniku navigacijske karte zagotavlja legendo simbolov, kratic in izrazov, ki se uporabljajo na navigacijskih kartah, sestavljenih v skladu s „Specifikacijami za navigacijske karte IHO“.) Vsebuje opisna gesla za elemente in atribute. Vidna je kot oznaka v legendi papirnatih navigacijskih kart. 2

Integrirani prikaz Pomeni sliko relativnega gibanja s smerjo plovbe zgoraj, ki je sestavljena iz celinskega SENC in radarske slike, ki imata enako merilo, zamik in usmeritev. 4.1

Tabela Tabela, ki vključuje simbolizacijo, ki povezuje predmete SENC s simboli v obliki točke, črte ali območja, in zagotavlja prednost prikaza, prednost radarja, kategorijo IMO in poljubno skupino prikaza. 2

M-4 Zagotavlja specifikacije za navigacijske karte IHO za sestavljanje navigacijskih kart, vključno z dogovorjenimi simboli in kraticami, sprejetimi za splošno uporabo držav članic. Zagotavlja tudi predpise za navigacijske karte INT. Vsebuje opisna gesla za elemente in atribute. 3

Metaobjekt Element, ki vsebuje informacije o drugih elementih. 2

Navigacijski prikaz Pomeni uporabo celinskega ECDIS z radarskim prikazom za upravljanje plovila. 4.1

Prikaz s severom zgoraj Informacije, prikazane na zaslonu (radarske ali ECDIS), z usmeritvijo sever zgoraj. 2

Druge navigacijske informacije Navigacijske informacije, ki niso vključene v SENC in jih je mogoče prikazati z ECDIS, npr. radarske informacije. 2

Presežno merilo Prikazovanje podatkov v večjem merilu, kot so bili sestavljeni. 2

Lastno plovilo Izraz, ki opredeljuje plovilo, upravljano z ECDIS. 2

Varna meja lastnega plovila Meja, ki je povezana s plovilom in jo izbere kapitan med mejami, ki so na voljo v SENC za uporabo v ECDIS, da se na zaslonu zagotovi razlika med varno in nevarno vodo ter prikaže alarm o napačni globini. 2

Standard učinkovitosti za ECDIS Standard, ki se razvije v pristojnosti IMO za opis minimalnih zahtev glede učinkovitosti za navigacijske naprave in drugo opremo, ki se zahteva v konvenciji SOLAS. IMO ga je sprejela 5. decembra 2006, objavljen pa je bil kot MSC.232(82). 2

Poročilo o izbiri (poročilo o elementih) Rezultat poizvedbe po dodatnih informacijah o prikazanem simbolu v obliki točke, črte ali območja iz zbirke podatkov, ki niso označeni s simbolom. 2

Predstavitvena knjižnica za ECDIS Sklop večinoma digitalnih specifikacij, ki vključujejo knjižnice simbolov, barvne sheme, tabele in pravila, ki vsak element ali atribut SENC povezujejo z ustrezno predstavitvijo na zaslonu ECDIS. Objavila jo je IHO kot Prilogo k posebni publikaciji št. 52 (S-52). 2

Specifikacija izdelka Natančnejši podsklop celotne specifikacije, ki vključuje pravila, prilagojena predvideni uporabi posredovanih podatkov. (Specifikacija izdelka ENC opredeljuje vsebino, strukturo in druge obvezne vidike ENC.) 2

Domet (radarja) Razdalja od radarske antene. Pri celinski plovbi mora biti zagotovljen zaporeden preklop na domet radarja v skladu z radarskimi predpisi CCNR. 9

Prikaz relativnega gibanja Prikaz relativnega gibanja vključuje informacije na navigacijski karti in radarske cilje, ki se relativno gibljejo k položaju plovila, prikazanega na zaslonu. 2

Načrtovanje poti Funkcija ECDIS, s katero se prikaže območje, potrebno za načrtovanje določene poti ter izbiro in označevanje določene poti, njenih smernih točk in navigacijskih informacij. 1

SCAMIN Najmanjše merilo, pri katerem se lahko element uporabi, npr. za prikaz ECDIS. 3

SENC Sistem elektronskih navigacijskih kart (SENC - System Electronic Navigational Chart Zbirka podatkov, ki je nastala s pretvorbo ENC s celinskim ECDIS za ustrezno uporabo ter s posodobitvami ENC z ustreznimi načini in drugimi podatki, ki jih je dodal kapitan. To je zbirka podatkov, do katere dejansko dostopa ECDIS za omogočanje prikaza in druge navigacijske funkcije. SENC lahko vsebuje tudi informacije iz drugih virov. 2

Prostorski objekt Objekt, ki vsebuje informacije o lokaciji predmetov iz dejanskega sveta. 2

Standardni prikaz Standardna količina informacij pomeni privzeto količino informacij SENC, ki so vidne, ko je navigacijska karta prvič prikazana v ECDIS. 4.1

Odkrivanje in sledenje (plovil) Funkcija za ohranjanje informacij o statusu plovila, in če je potrebno, informacij o [odkrivanju] tovora in pošiljk ter pridobivanje informacij o lokaciji plovila, in če je potrebno, informacij o [sledenju] tovoru, pošiljkam in opremi. 10

Prikaz pravega gibanja Prikaz, pri katerem se plovilo in vsak radarski cilj gibljeta v pravem gibanju, pri čemer položaj vseh informacij na navigacijski karti ostane fiksen. 2

Uporabnikove nastavitve Pomeni možnost uporabe in shranjevanja profila prikaza in nastavitev upravljalnih naprav. 4.1

VRM Spremenljiva oznaka oddaljenosti (VRM – Variable Range Marker) 4.5